title: 2011/756/UE: Decizia Parlamentului European din 25 octombrie 2011 referitoare la descărcarea de gestiune pentru execuția bugetului Colegiului European de Poliție aferent exercițiului financiar 2009#Rezoluția Parlamentului European din 25 octombrie 2011 conținând observațiile care fac parte integrantă din decizia privind descărcarea de gestiune pentru execuția bugetului Colegiului European de Poliție aferent exercițiului financiar 2009

text:
               26.11.2011

               RO

               Jurnalul Oficial al Uniunii Europene

               L 313/17

         DECIZIA PARLAMENTULUI EUROPEAN
   din 25 octombrie 2011
   referitoare la descărcarea de gestiune pentru execuția bugetului Colegiului European de Poliție aferent exercițiului financiar 2009
   (2011/756/UE)
   PARLAMENTUL EUROPEAN,
   având în vedere conturile anuale finale ale Colegiului European de Poliție pentru exercițiul financiar 2009,
   având în vedere Raportul Curții de Conturi privind conturile anuale ale Colegiului European de Poliție pentru exercițiul financiar 2009, însoțit de răspunsurile Colegiului (1),
   având în vedere Recomandarea Consiliului din 15 februarie 2011 (05892/2011 – C7-0052/2011),
   având în vedere Decizia sa din 10 mai 2011 (2) de amânare a deciziei de descărcare de gestiune pentru exercițiul financiar 2009, precum și răspunsurile directorului Colegiului European de Poliție,
   având în vedere articolul 276 din Tratatul CE și articolul 319 din Tratatul privind funcționarea Uniunii Europene,
   având în vedere Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităților Europene (3), în special articolul 185,
   având în vedere Decizia 2005/681/JAI a Consiliului din 20 septembrie 2005 de instituire a Colegiului European de Poliție (CEPOL) (4), în special articolul 16,
   având în vedere Regulamentul (CE, Euratom) nr. 2343/2002 al Comisiei din 19 noiembrie 2002 privind Regulamentul financiar cadru pentru organismele menționate la articolul 185 din Regulamentul (CE, Euratom) nr. 1605/2002 al Consiliului privind regulamentul financiar aplicabil bugetului general al Comunităților Europene (5), în special articolul 94,
   având în vedere Decizia C(2011)4680 a Comisiei din 30 iunie 2011 de acordare a unei derogări de la Regulamentul (CE, Euratom) nr. 2343/2002 solicitate de Colegiul European de Poliție,
   având în vedere Raportul Colegiului European de Poliție din 12 iulie 2010 privind rambursarea cheltuielilor efectuate în interes personal (10/0257/KA),
   având în vedere auditul extern solicitat de Colegiul European de Poliție (nr. ref. contract CEPOL/2010/001) cu privire la rambursarea cheltuielilor efectuate în interes personal,
   având în vedere raportul final privind evaluarea externă pe o perioadă de cinci ani a Colegiului European de Poliție (nr. ref. contract CEPOL/CT/2010/002),
   având în vedere Raportul anual de activitate pentru 2009 al Direcției Generale Justiție, Libertate și Securitate,
   având în vedere cel de-al patrulea raport al Colegiului European de Poliție referitor la progresele înregistrate în aplicarea Planului său multianual de acțiune (PMA) pentru 2010-2014,
   având în vedere Raportul Curții de Conturi privind aplicarea PMA al Colegiului European de Poliție pentru 2010-2014,
   având în vedere nota Serviciului de Audit Intern (IAS) din 4 iulie 2011 [ref. Ares (2011) 722479] cu privire la cel de-al treilea raport referitor la progresele înregistrate în aplicarea PMA al Colegiului European de Poliție pentru 2010-2014,
   având în vedere raportul și anexele aferente acestuia prezentat de Colegiul European de Poliție cu privire la aplicarea Rezoluției Parlamentului European referitoare la descărcarea de gestiune pentru execuția bugetului Colegiului European de Poliție aferent exercițiului financiar 2009,
   având în vedere raportul și anexele aferente acestuia prezentat de Colegiul European de Poliție cu privire la aplicarea manualului său de achiziții pentru perioada 1 iulie 2010-1 iulie 2011,
   având în vedere articolul 77 și anexa VI la Regulamentul său de procedură,
   având în vedere cel de-al doilea raport al Comisiei pentru control bugetar (A7-0330/2011),

               1.

               acordă directorului Colegiului European de Poliție descărcarea de gestiune pentru execuția bugetului Colegiului aferent exercițiului financiar 2009;

               2.

               își prezintă observațiile în cadrul rezoluției de mai jos;

               3.

               încredințează Președintelui sarcina de a transmite prezenta decizie împreună cu rezoluția Parlamentului, ca parte integrantă a acesteia, directorului Colegiului European de Poliție, Consiliului, Comisiei și Curții de Conturi și de a asigura publicarea acestora în Jurnalul Oficial al Uniunii Europene (seria L).

            Președintele

         Jerzy BUZEK

            Secretarul general

         Klaus WELLE

      (1)  JO C 338, 14.12.2010, p. 137.

      (2)  JO L 250, 27.9.2011, p. 260.

      (3)  JO L 248, 16.9.2002, p. 1.

      (4)  JO L 256, 1.10.2005, p. 63.

      (5)  JO L 357, 31.12.2002, p. 72.

      REZOLUȚIA PARLAMENTULUI EUROPEAN
      din 25 octombrie 2011
      conținând observațiile care fac parte integrantă din decizia privind descărcarea de gestiune pentru execuția bugetului Colegiului European de Poliție aferent exercițiului financiar 2009
      PARLAMENTUL EUROPEAN,
      având în vedere conturile anuale finale ale Colegiului European de Poliție pentru exercițiul financiar 2009,
      având în vedere Raportul Curții de Conturi privind conturile anuale ale Colegiului European de Poliție pentru exercițiul financiar 2009, însoțit de răspunsurile Colegiului (1),
      având în vedere Recomandarea Consiliului din 15 februarie 2011 (05892/2011 – C7-0052/2011),
      având în vedere Decizia sa din 10 mai 2011 (2) de amânare a deciziei de descărcare de gestiune pentru exercițiul financiar 2009, precum și răspunsurile directorului Colegiului European de Poliție,
      având în vedere articolul 276 din Tratatul CE și articolul 319 din Tratatul privind funcționarea Uniunii Europene,
      având în vedere Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităților Europene (3), în special articolul 185,
      având în vedere Decizia 2005/681/JAI a Consiliului din 20 septembrie 2005 de instituire a Colegiului European de Poliție (CEPOL) (4), în special articolul 16,
      având în vedere Regulamentul (CE, Euratom) nr. 2343/2002 al Comisiei din 19 noiembrie 2002 privind Regulamentul financiar cadru pentru organismele menționate la articolul 185 din Regulamentul (CE, Euratom) nr. 1605/2002 al Consiliului privind regulamentul financiar aplicabil bugetului general al Comunităților Europene (5), în special articolul 94,
      având în vedere Decizia C(2011) 4680 a Comisiei din 30 iunie 2011 de acordare a unei derogări de la Regulamentul (CE, Euratom) nr. 2343/2002 solicitate de Colegiul European de Poliție,
      având în vedere Raportul Colegiului European de Poliție din 12 iulie 2010 privind rambursarea cheltuielilor efectuate în interes personal (10/0257/KA),
      având în vedere auditul extern solicitat de Colegiul European de Poliție (nr. ref. contract CEPOL/2010/001) cu privire la rambursarea cheltuielilor efectuate în interes personal,
      având în vedere raportul final privind evaluarea externă pe o perioadă de cinci ani a Colegiului European de Poliție (nr. ref. contract CEPOL/CT/2010/002),
      având în vedere Raportul anual de activitate pentru 2009 al Direcției Generale Justiție, Libertate și Securitate,
      având în vedere cel de-al patrulea raport al Colegiului European de Poliție referitor la progresele înregistrate în aplicarea Planului său multianual de acțiune (PMA) pentru 2010-2014,
      având în vedere Raportul Curții de Conturi privind aplicarea PMA al Colegiului European de Poliție pentru 2010-2014,
      având în vedere nota Serviciului de Audit Intern (IAS) din 4 iulie 2011 [ref. Ares (2011) 722479] cu privire la cel de-al treilea raport referitor la progresele înregistrate în aplicarea PMA al Colegiului European de Poliție pentru 2010-2014,
      având în vedere raportul și anexele aferente acestuia prezentat de Colegiul European de Poliție cu privire la aplicarea Rezoluției Parlamentului European referitoare la descărcarea de gestiune pentru execuția bugetului Colegiului European de Poliție aferent exercițiului financiar 2009,
      având în vedere raportul și anexele aferente acestuia prezentat de Colegiul European de Poliție cu privire la aplicarea manualului său de achiziții pentru perioada 1 iulie 2010-1 iulie 2011,
      având în vedere articolul 77 și anexa VI la Regulamentul său de procedură,
      având în vedere al doilea raport al Comisiei pentru control bugetar (A7-0330/2011),

                  A.

                  întrucât Colegiul a fost instituit în 2001 și a fost transformat, începând de la 1 ianuarie 2006, într-un organism comunitar în sensul articolului 185 din Regulamentul financiar, fiindu-i astfel aplicabil Regulamentul financiar cadru aplicabil agențiilor;

                  B.

                  întrucât, în rapoartele sale privind conturile anuale ale Colegiului pentru exercițiile financiare 2006 și 2007, Curtea de Conturi a formulat o opinie cu rezerve în ceea ce privește legalitatea și regularitatea operațiunilor subiacente, bazându-se pe faptul că procedurile de achiziții publice nu respectau dispozițiile Regulamentului financiar;

                  C.

                  întrucât, în Raportul său privind conturile anuale ale Colegiului pentru exercițiul financiar 2008, Curtea de Conturi a făcut unele observații, fără a formula totuși rezerve în ceea ce privește fiabilitatea conturilor, și a formulat o opinie cu rezerve în ceea ce privește legalitatea și regularitatea operațiunilor subiacente;

                  D.

                  întrucât, în Decizia sa din 7 octombrie 2010 (6), Parlamentul a refuzat să acorde directorului Colegiului descărcarea de gestiune pentru execuția bugetului Colegiului aferent exercițiului financiar 2008;

                  E.

                  întrucât, în Raportul său privind conturile anuale ale Colegiului pentru exercițiul financiar 2009, Curtea de Conturi a formulat din nou o opinie cu rezerve în ceea ce privește legalitatea și regularitatea operațiunilor subiacente;

                  F.

                  întrucât, prin Decizia sa din 10 mai 2011 menționată mai sus, Parlamentul a decis să amâne decizia de a acorda directorului Colegiului descărcarea de gestiune pentru execuția bugetului său aferent exercițiului financiar 2009;

                  G.

                  întrucât, în Raportul său privind PMA al Colegiului pentru 2010-2014, Curtea de Conturi a menționat că acesta face progrese în conformitate cu obiectivele stabilite în PMA;

                  H.

                  întrucât, în nota sa din 4 iulie 2011 adresată directorului Colegiului, IAS a menționat că, deși Raportul privind progresele înregistrate în aplicarea PMA al Colegiului rămâne destul de general, acesta oferă o imagine clară de ansamblu cu privire la situația diferitelor obiective și ar trebui, prin urmare, să servească drept bază satisfăcătoare pentru informarea diferitelor părți interesate;

                  I.

                  întrucât, prin Decizia C(2011) 4680 din 30 iunie 2011, Comisia a acordat Colegiului o derogare de la dispozițiile articolului 74b din Regulamentul (CE, Euratom) nr. 2343/2002,

         Evaluare generală

                  1.

                  ia act de măsurile luate de noua conducere și guvernanță a Colegiului pentru a aborda deficiențele sale ca răspuns la solicitarea Parlamentului de a acționa în urma neregulilor grave constatate în ceea ce privește execuția bugetului aferent exercițiului financiar 2009; salută, în special, următoarele măsuri întreprinse la timp pentru a da curs solicitărilor Parlamentului:

                              (a)

                              revizuirea Regulamentului financiar al Colegiului prin introducerea unei derogări referitoare la excluderea de la procedura de ofertare a selecției experților în formare pentru a utiliza experți din institutele naționale de formare a cadrelor de poliție, asigurând, în consecință, rentabilitatea și reprezentarea acestor institute ca parte a rețelei Colegiului;

                              (b)

                              asigurările din partea Curții de Conturi și IAS potrivit cărora PMA al Colegiului pentru 2010-2014 prezintă o imagine de ansamblu cu privire la situația diferitelor obiective și Colegiul face progrese în conformitate cu obiectivele sale;

                              (c)

                              un raport privind aplicarea de către Colegiu a manualului de achiziții pentru perioada cuprinsă între 1 iulie 2010-1 iulie 2011;

                              (d)

                              decizia consiliului de administrație al Colegiului de a acorda drepturi de vot Comisiei;

                  2.

                  așteaptă cu interes prezentarea de către Comisie în 2012 a noului cadru juridic al Colegiului prin care drepturile de vot acordate Comisiei menționate anterior sunt integrate în procedurile consiliului de administrație;

                  3.

                  subliniază faptul că autoritatea care acordă descărcarea de gestiune va continua să monitorizeze cu atenție în cursul viitoarelor proceduri de descărcare de gestiune nivelul de punere în aplicare a măsurilor luate;

                  4.

                  ia act de faptul că raportul final privind evaluarea externă pe o perioadă de cinci ani a Colegiului precizează că sediul Colegiului ar trebui transferat; prin urmare, solicită Curții de Conturi să elaboreze un raport special în cursul anului 2012 referitor la costurile și beneficiile financiare și operaționale ale fuziunii dintre Colegiu și Europol;

         Măsuri specifice luate de Colegiu pentru remedierea deficiențelor

         Procedurile de achiziții

                  5.

                  recunoaște că Colegiul a elaborat și implementat în sfârșit manualul său de achiziții pentru uz intern astfel cum a solicitat Parlamentul în descărcările de gestiune pentru execuția bugetului Colegiului aferent exercițiilor financiare 2008 și 2009; recunoaște că acest manual a fost adoptat de Colegiu la 8 iunie 2010 și a intrat în vigoare la 1 iulie 2010 și că a fost numit un coordonator pentru achizițiile publice;

                  6.

                  salută primul raport al Colegiului privind aplicarea manualului său de achiziții pentru 1 iulie 2010-1 iulie 2011; așteaptă însă o evaluare a Curții de Conturi cu privire la modul în care Colegiul aplică acest manual;

                  7.

                  a verificat raportul statistic al Colegiului pentru 1 iulie 2010-1 iulie 2011; salută faptul că acest document oferă Parlamentului informații complete privind procedurile de achiziții; recunoaște din acest raport și din raportul privind aplicarea manualului de achiziții că procedurile utilizate de Colegiu au fost monitorizate și controlate în permanență de Colegiu;

         Norme aplicabile cheltuielilor de organizare a cursurilor

                  8.

                  recunoaște că, la 28 aprilie 2011, Colegiul a prezentat Comisiei o solicitare de modificare a Regulamentului său financiar prin introducerea unui articol (articolul 74c) care include o derogare de la Regulamentul (CE, Euratom) nr. 2343/2002 cu privire la excluderea de la procedura de ofertare a selecției experților în formare pentru a utiliza experți din institutele naționale de formare a cadrelor de poliție;

                  9.

                  salută decizia ulterioară a Comisiei, C(2011) 4680 din 30 iunie 2011, care a aprobat derogarea menționată mai sus;

                  10.

                  consideră că Colegiul ar trebui să permită accesul direct la bugetul său detaliat, care ar trebui să includă o listă a contractelor încheiate și a deciziilor luate în materie de achiziții publice; de asemenea, consideră că Colegiul ar trebui să publice această listă pe site-ul său de internet, în conformitate cu dispozițiile din Regulamentul financiar, fără a include detaliile referitoare la contracte a căror divulgare ar putea constitui un risc de securitate;

         Reportarea creditelor

                  11.

                  ia act de faptul că Colegiul a instituit un registru al riscurilor organizaționale ca parte a gestiunii sale bugetare permanente pentru a reduce riscul de subutilizare a creditelor; reamintește totuși Colegiului importanța programării și monitorizării execuției bugetului său pentru a reporta cât mai puține credite; solicită, de asemenea, Curții de Conturi și IAS să prezinte Parlamentului asigurări cu privire la progresele efective realizate de Colegiu în acest sens și să indice că toate instrumentele de programare și monitorizare sunt cu adevărat funcționale;

         Erori contabile

                  12.

                  ia act de faptul că, în pofida întârzierilor semnificative și a erorilor din conturile sale provizorii pentru 2009, Colegiul a asigurat Parlamentul de sporirea disciplinei financiare și a controlului intern începând cu 2010; așteaptă raportul Curții de Conturi privind conturile anuale ale Colegiului pentru 2010 înainte de a decide dacă asigurările primite din partea Colegiului sunt bine întemeiate;

                  13.

                  salută decizia din martie 2011 a consiliului de administrație al Colegiului de a înlocui fostele standarde de control intern cu cele 16 standarde de control intern recent adoptate de Comisie;

                  14.

                  este de părere că aceste 16 noi standarde de control intern îl vor sprijini mai bine pe directorul Colegiului nu doar să instituie controale, ci și să monitorizeze buna funcționare a acestor controale;

                  15.

                  solicită, prin urmare, Colegiului să prezinte Parlamentului informații actualizate cu privire la gradul de aplicare a acestor 16 standarde de control intern în mod constant;

         Gestionarea resurselor umane

                  16.

                  ia act de rezilierea de către Colegiu a unui contract pe care Curtea de Conturi l-a considerat „ilegal”; observă că acest contract a luat efectiv sfârșit la 15 septembrie 2011 și că anunțul de post vacant a fost deja publicat; solicită Colegiului să prezinte autorității care acordă descărcarea de gestiune informații actualizate cu privire la evoluțiile ulterioare în acest caz specific;

                  17.

                  recunoaște că gradul de aplicare a ghidului Colegiului privind recrutările, care aliniază procedurile la Statutul funcționarilor Uniunii Europene (7), a fost considerat suficient de Colegiu; solicită și Curții de Conturi să prezinte Parlamentului asigurări cu privire la gradul de aplicare a ghidului respectiv;

         Credite utilizate pentru acoperirea cheltuielilor în interes personal

                  18.

                  recunoaște că, în urma rezultatelor unui audit extern privind un control ex post, actualul director a inițiat un ordin de recuperare prin care solicita fostului director să returneze suma de 2 014,94 EUR, din care doar 43,45 EUR au fost recuperați până în prezent; regretă faptul că suma recuperată este infimă în raport cu pierderile financiare suferite de Colegiu sub conducerea fostului director; ia act de faptul că o ultimă înștiințare de plată a fost emisă în 2011 și că următorul pas este sesizarea unei instanțe din Anglia pentru a stabili legalitatea datoriei, care datează din 2007, și, în cazul unei hotărâri corespunzătoare, serviciul de executare silită va încerca să recupereze restul datoriei neplătite; solicită actualului director să informeze periodic autoritatea care acordă descărcarea de gestiune cu privire la evoluția acestei chestiuni;

         PMA al Colegiului pentru 2010-2014

                  19.

                  constată că transparența sporită de care a dat dovadă actualul director și echipa sa de conducere a condus la o mai bună înțelegere a provocărilor cu care se confruntă Colegiul și a promovat schimbările necesare; salută, în acest sens, politica Colegiului de:

                              —

                              a publica un buletin lunar și rapoarte periodice privind progresele înregistrate în domeniile sale de activitate pentru a oferi consiliului de administrație o analiză clară a situației activităților Colegiului;

                              —

                              a actualiza periodic raportul său privind progresele înregistrate în aplicarea PMA;

                              —

                              a furniza Parlamentului rapoartele anuale ale IAS în conformitate cu dispozițiile aplicabile din Regulamentul financiar;

                  20.

                  salută publicarea de către Curtea de Conturi a unui raport privind aplicarea PMA al Colegiului pentru 2010-2014 în urma solicitării Parlamentului; observă că, în acest raport, Curtea de Conturi a menționat că aplicarea PMA de către Colegiu progresează în conformitate cu obiectivele stabilite; salută, în această privință, dovada realizării în întregime de către Colegiu a PMA 1 (guvernanța), PMA 4 (validarea sistemului său financiar), PMA 5 (mediul financiar), PMA 6 (transparența privind consiliul său de administrație), PMA 8 (planul strategic), PMA 9 (planul multianual de recrutare), PMA 12 (mediul de control privind achizițiile) și faptul că celelalte obiective PMA sunt în curs de realizare sau respectă calendarul;

                  21.

                  solicită Colegiului să consulte periodic Parlamentul și să îl informeze periodic cu privire la raportul său referitor la progresele înregistrate în aplicarea PMA;

                  22.

                  salută, de asemenea, nota IAS cu privire la cel de-al treilea raport referitor la progresele înregistrate în aplicarea PMA al Colegiului; observă, în special, faptul că, potrivit acestei note, IAS constată conformarea corespunzătoare a Colegiului la observațiile și recomandările IAS și că, deși raportul privind progresele înregistrate rămâne destul de general, acesta oferă o imagine clară de ansamblu cu privire la situația diferitelor obiective și ar trebui, prin urmare, să servească drept bază satisfăcătoare pentru informarea diferitelor părți interesate, inclusiv a Comisiei pentru control bugetar din cadrul Parlamentului;

         Deficiențe structurale

                  23.

                  subliniază faptul că costurile de guvernanță ale Colegiului sunt ridicate în comparație cu activitățile sale; salută, prin urmare, eforturile Colegiului de a reduce cheltuielile sale de guvernanță la cea de a 25-a reuniune a consiliului de administrație (CA) din iunie 2011, când s-a convenit desființarea tuturor comitetelor CA până în 2012 și analizarea critică a tuturor grupurilor de lucru ale CA;

                  24.

                  face trimitere, pentru alte observații cu caracter orizontal care însoțesc decizia de descărcare de gestiune, la Rezoluția sa din 10 mai 2011 (8) referitoare la performanțele, gestiunea financiară și controlul agențiilor.

         (1)  JO C 338, 14.12.2010, p. 137.

         (2)  JO L 250, 27.9.2011, p. 260.

         (3)  JO L 248, 16.9.2002, p. 1.

         (4)  JO L 256, 1.10.2005, p. 63.

         (5)  JO L 357, 31.12.2002, p. 72.

         (6)  JO L 320, 7.12.2010, p. 11.

         (7)  JO L 56, 4.3.1968, p. 1.

         (8)  JO L 250, 27.9.2011, p. 269.


title: 2012/598/UE: Decizia Parlamentului European din 10 mai 2012 privind descărcarea de gestiune pentru execuția bugetului Agenției pentru Drepturi Fundamentale a Uniunii Europene aferent exercițiului financiar 2010#Rezoluția Parlamentului European din 10 mai 2012 conținând observațiile care fac parte integrantă din decizia privind descărcarea de gestiune pentru execuția bugetului Agenției pentru Drepturi Fundamentale a Uniunii Europene pentru exercițiului financiar 2010

text:
               17.10.2012

               RO

               Jurnalul Oficial al Uniunii Europene

               L 286/281

         DECIZIA PARLAMENTULUI EUROPEAN
   din 10 mai 2012
   privind descărcarea de gestiune pentru execuția bugetului Agenției pentru Drepturi Fundamentale a Uniunii Europene aferent exercițiului financiar 2010
   (2012/598/UE)
   PARLAMENTUL EUROPEAN,

               —

               având în vedere conturile anuale ale Agenției pentru Drepturi Fundamentale a Uniunii Europene pentru exercițiul financiar 2010,

               —

               având în vedere Raportul Curții de Conturi privind conturile anuale ale Agenției pentru Drepturi Fundamentale a Uniunii Europene pentru exercițiul financiar 2010, însoțit de răspunsurile Agenției (1),

               —

               având în vedere Recomandarea Consiliului din 21 februarie 2012 (06083/2012 – C7-0051/2012),

               —

               având în vedere articolul 319 din Tratatul privind funcționarea Uniunii Europene,

               —

               având în vedere Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităților Europene (2), în special articolul 185,

               —

               având în vedere Regulamentul (CE) nr. 168/2007 al Consiliului din 15 februarie 2007 privind înființarea Agenției pentru Drepturi Fundamentale a Uniunii Europene (3), în special articolul 21,

               —

               având în vedere Regulamentul (CE, Euratom) nr. 2343/2002 al Comisiei din 19 noiembrie 2002 privind Regulamentul financiar cadru pentru organismele menționate la articolul 185 din Regulamentul (CE, Euratom) nr. 1605/2002 al Consiliului privind Regulamentul financiar aplicabil bugetului general al Comunităților Europene (4), în special articolul 94,

               —

               având în vedere articolul 77 și anexa VI la Regulamentul său de procedură,

               —

               având în vedere raportul Comisiei pentru control bugetar și avizul Comisiei pentru libertăți civile, justiție și afaceri interne (A7-0122/2012),

               1.

               acordă directorului Agenției pentru Drepturi Fundamentale a Uniunii Europene descărcarea de gestiune pentru execuția bugetului agenției aferent exercițiului financiar 2010;

               2.

               își prezintă observațiile în cadrul rezoluției de mai jos;

               3.

               încredințează Președintelui sarcina de a transmite prezenta decizie, împreună cu rezoluția Parlamentului, ca parte integrantă a acesteia, directorului Agenției pentru Drepturi Fundamentale a Uniunii Europene, Consiliului, Comisiei și Curții de Conturi și de a asigura publicarea acestora în Jurnalul Oficial al Uniunii Europene (seria L).

            Președintele

         Martin SCHULZ

            Secretarul general

         Klaus WELLE

      (1)  JO C 366, 15.12.2011, p. 9.

      (2)  JO L 248, 16.9.2002, p. 1.

      (3)  JO L 53, 22.2.2007, p. 1.

      (4)  JO L 357, 31.12.2002, p. 72.

      REZOLUȚIA PARLAMENTULUI EUROPEAN
      din 10 mai 2012
      conținând observațiile care fac parte integrantă din decizia privind descărcarea de gestiune pentru execuția bugetului Agenției pentru Drepturi Fundamentale a Uniunii Europene pentru exercițiului financiar 2010
      PARLAMENTUL EUROPEAN,

                  —

                  având în vedere conturile anuale ale Agenției pentru Drepturi Fundamentale a Uniunii Europene pentru exercițiul financiar 2010,

                  —

                  având în vedere Raportul Curții de Conturi privind conturile anuale ale Agenției pentru Drepturi Fundamentale a Uniunii Europene pentru exercițiul financiar 2010, însoțit de răspunsurile Agenției (1),

                  —

                  având în vedere Recomandarea Consiliului din 21 februarie 2012 (06083/2012 – C7-0051/2012),

                  —

                  având în vedere articolul 319 din Tratatul privind funcționarea Uniunii Europene,

                  —

                  având în vedere Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităților Europene (2), în special articolul 185,

                  —

                  având în vedere Regulamentul (CE) nr. 168/2007 al Consiliului din 15 februarie 2007 privind înființarea Agenției pentru Drepturi Fundamentale a Uniunii Europene (3), în special articolul 21,

                  —

                  având în vedere Regulamentul (CE, Euratom) nr. 2343/2002 al Comisiei din 19 noiembrie 2002 privind Regulamentul financiar cadru pentru organismele menționate la articolul 185 din Regulamentul (CE, Euratom) nr. 1605/2002 al Consiliului privind Regulamentul financiar aplicabil bugetului general al Comunităților Europene (4), în special articolul 94,

                  —

                  având în vedere articolul 77 și anexa VI la Regulamentul său de procedură,

                  —

                  având în vedere raportul Comisiei pentru control bugetar și avizul Comisiei pentru libertăți civile, justiție și afaceri interne (A7-0122/2012),

                  A.

                  întrucât Curtea de Conturi a declarat că a obținut asigurări rezonabile cu privire la fiabilitatea conturilor anuale ale Agenției pentru Drepturi Fundamentale a Uniunii Europene (denumită în continuare „Agenția”) aferente exercițiului financiar 2010 și cu privire la legalitatea și regularitatea operațiunilor subiacente;

                  B.

                  întrucât, la 10 mai 2011, Parlamentul a acordat directorului Agenției descărcarea de gestiune pentru execuția bugetului Agenției aferent exercițiului financiar 2009 (5), iar în rezoluția sa care însoțea decizia de descărcare de gestiune, printre altele:

                              —

                              a îndemnat Agenția să își îmbunătățească planificarea în materie de buget și recrutări pentru a aborda problema lipsei unei coerențe între previziunile sale bugetare și cele privind personalul;

                              —

                              a invitat Agenția să facă progrese în asigurarea unei evaluări realiste a ofertelor;

                              —

                              a invitat Agenția să remedieze cele patru recomandări ale Serviciului de Audit Intern (IAS) cărora nu li s-a dat curs;

                  C.

                  întrucât bugetul general al Agenției pentru exercițiul financiar 2010 s-a ridicat la 20 200 000 EUR, ceea ce reprezintă o creștere cu 17,44 % față de 2009;

                  D.

                  întrucât contribuția inițială a Uniunii la bugetul Agenției pentru exercițiul financiar 2010 a fost de 19 100 000 EUR, comparativ cu 17 000 000 EUR în 2009 (6), ceea ce reprezintă o majorare cu 12,35 %,

         Gestiunea bugetară și financiară

                  1.

                  reamintește că contribuția inițială a Uniunii la bugetul Agenției a fost de 19 100 000 EUR în 2010; constată însă că suma de 900 000 EUR, provenită din recuperarea excedentului, a fost adăugată la această sumă, contribuția totală a Uniunii ridicându-se astfel în 2010 la 20 000 000 EUR;

                  2.

                  ia act de faptul că, potrivit raportului privind gestiunea bugetară și financiară al Agenției (RBFM), s-au realizat două bugete rectificative pe parcursul exercițiului financiar 2010, care s-au ridicat la 212 010 EUR; ia act, în special, de faptul că cele două bugete rectificative vizau două obiective:

                              —

                              să țină cont de participarea Croației la activitatea Agenției;

                              —

                              să țină cont că Agenția a primit de la autoritățile austriece o treime din chiria lunară pentru perioada ianuarie-iunie 2010;

                  3.

                  ia act de faptul că, potrivit RBFM, pentru cheltuieli administrative a fost alocată suma de 13 830 000 EUR, iar pentru cheltuieli operaționale a fost alocată suma de 6 170 000 EUR; observă că aceste cifre reprezintă o creștere cu 13 % a cheltuielilor administrative și o creștere cu 26 % a cheltuielilor operaționale în comparație cu bugetul definitiv pentru 2009;

                  4.

                  constată că, potrivit Agenției, rata de execuție a contribuției Uniunii a continuat tendința înregistrată în exercițiul precedent și a rămas la 100 % și că rata de execuție bugetară a ajuns în 2010 la 61,65 % în ceea ce privește plățile, față de 60,64 % în 2009; constată cu preocupare că rata de execuție bugetară aferentă titlului III (Cheltuieli operaționale) s-a ridicat la numai 28,08 % în ceea ce privește plățile; invită, prin urmare, Agenția să depună în continuare eforturi și să ia măsurile care se impun pentru a asigura un nivel mai bun de execuție bugetară în ceea ce privește plățile, în special în cadrul titlului III;

                  5.

                  salută dezvoltarea de către Agenție a unei aplicații informatice pentru managementul de proiecte (și anume MATRIX), care este un instrument eficace asistat de calculator pentru conceperea de planuri de proiecte și documentarea acestora în mod uniform, precum și pentru implementarea și gestionarea proiectelor și care, potrivit auditului IAS din martie 2011 referitor la planificare și monitorizare, a fost considerat o bună practică și un punct forte; de asemenea, salută inițiativa Agenției de a lega MATRIX de ABAC, sistemul bugetar, pentru a furniza informații referitoare la nivelul de execuție în ceea ce privește creditele de angajament și cele de plată;

         Credite reportate și transferuri

                  6.

                  îndeamnă Agenția să își îmbunătățească planificarea execuției bugetare pentru a reduce nivelul ridicat de reportări – 6 900 000 EUR; constată mai ales că, potrivit Curții de Conturi, Agenția a angajat 48 %, adică 4 600 000 EUR, din cheltuielile sale anuale aferente titlului III (Cheltuieli operaționale) în decembrie 2010; consideră că o astfel de concentrare a cheltuielilor în ultimele săptămâni ale anului are un impact semnificativ asupra nivelului de reportări și indică nevoia clară de îmbunătățire a planificării execuției bugetare a Agenției; constată că, potrivit informațiilor furnizate de Agenție, aceasta a adoptat recent un modul bugetar care ar trebui să îi permită să își planifice anual nivelul de reportări;

                  7.

                  ia act, totuși, de declarația Agenției potrivit căreia aceasta a luat măsuri adecvate (de exemplu, planificare cu doi ani înainte) în vederea unei execuții bugetare mai bine repartizate de-a lungul anului, pentru a se evita concentrarea cheltuielilor în ultima lună;

                  8.

                  constată că, potrivit Agenției, rata de execuție a creditelor reportate automat din 2009 în 2010 a ajuns la 94 % în 2010, suma de 414 633 EUR rămânând neutilizată;

                  9.

                  observă că, potrivit RBFM, Consiliul de administrație a aprobat două transferuri bugetare, în cuantum total de 2 791 055 EUR; ia act de faptul că aceste transferuri au fost legate de alocarea surplusului generat în cadrul titlului I (Cheltuieli cu personalul) din cauza întârzierilor înregistrate în procesul de recrutare;

                  10.

                  constată că, potrivit RBFM, directorul Agenției a autorizat 14 transferuri bugetare în cuantum total de 228 111 EUR; ia act de faptul că, potrivit Agenției, aceste transferuri se referă mai ales la acțiunile corective necesare pentru implementarea eficientă a programului anual de lucru, precum și pentru cheltuielile administrative;

                  11.

                  constată cu îngrijorare observațiile Curții de Conturi privind angajarea a 48 % din cheltuielile operaționale în ultima lună a anului 2010, precum și nivelul înalt de reportări rezultate ca urmare a acestei situații; sprijină eforturile Agenției de a evita această situație în viitor, în special prin programarea activităților sale cu doi ani în avans și stabilirea obiectivelor legate de execuția bugetului pe parcursul exercițiului; solicită Agenției să se asigure că planificarea sa bugetară permite solicitări ad hoc din partea Parlamentului; constată că aproape toate sumele reportate în 2011 au fost utilizate, având ca rezultat o rată de execuție finală de 98,55 % pentru exercițiul 2010;

                  12.

                  invită Agenția să ia măsurile necesare pentru a identifica și rezolva principalele obstacole legate de cheltuielile bugetare, finanțarea proiectelor, procesul de recrutare, precum și de constrângerile juridice și administrative, pentru a asigura gestionarea eficace a bugetului său;

         Resursele umane

                  13.

                  constată că, potrivit RBFM, Agenția a întâmpinat dificultăți în ceea ce privește atragerea candidaților în cadrul cererii de exprimare a interesului pentru posturile de experți naționali detașați; ia act cu dezamăgire de faptul că doi candidați acceptați și-au retras interesul față de detașarea la Agenție;

                  14.

                  subliniază faptul că descărcarea de gestiune pentru execuția bugetului Agenției ar trebui să se bazeze și în continuare pe rezultatele sale din cursul exercițiului;

                  15.

                  constată cu îngrijorare întârzierile înregistrate în finalizarea procedurilor de recrutare, doar 59 din 72 de posturi fiind ocupate în 2010; invită Agenția să ia toate măsurile necesare pentru a preveni repetarea acestei situații; constată cu îngrijorare acuzațiile de hărțuire a personalului și procesul care a fost intentat; solicită Agenției să se ocupe în mod adecvat de aceste acuzații; solicită Agenției să clarifice tratamentul aplicat denunțătorilor și să transmită Parlamentului un raport scris privind punerea în aplicare a normelor în vigoare pentru protejarea denunțătorilor;

                  16.

                  constată cu îngrijorare că, în cadrul procedurii de descărcare de gestiune pentru exercițiul 2009, Curtea de Conturi a indicat deja faptul că Agenția ar putea să își îmbunătățească planificarea bugetului și a recrutărilor de personal, mai ales din perspectiva ratei mari a neocupării posturilor (21 %) și a volumului mare de credite reportate; reamintește faptul că Agenția ar trebui să ia toate măsurile necesare pentru a îmbunătăți această situație;

         Performanță

                  17.

                  constată că, potrivit raportului anual de activitate, Agenția a adoptat un cod de bună conduită administrativă care, împreună cu Statutul funcționarilor, vizează garantarea conduitei etice, evitarea conflictelor de interese, prevenirea fraudelor și încurajarea raportării neregulilor; ia act, de asemenea, de faptul că se iau măsuri de sensibilizare și pentru evitarea conflictelor de interese (declarații) în cadrul procedurilor de recrutare și al comisiilor pentru achiziții publice;

                  18.

                  ia act cu satisfacție de faptul că, în vederea consolidării mai puternice a acestui control intern, Agenția își propune să îmbunătățească aplicarea normelor referitoare la denunțarea faptelor suspecte și protejarea denunțătorilor, precum și de faptul că toate acestea vor avea loc în cursul anului 2012; invită Agenția să informeze autoritatea de descărcare de gestiune cu privire la măsurile adoptate și implementate în acest sens;

         Auditul intern

                  19.

                  ia act de faptul că IAS a urmărit punerea în aplicare a recomandărilor sale efectuate în 2010; constată în special faptul că aceste recomandări au fost încheiate;

                  20.

                  constată că, potrivit Agenției, IAS a efectuat în martie 2011 un audit referitor la planificare și monitorizare și a formulat 11 recomandări, una dintre acestea fiind considerată „foarte importantă”, șapte „importante”, iar trei „oportune”; ia notă de declarația Agenției potrivit căreia IAS a considerat că s-a dat curs la 10 dintre cele 11 recomandări și că recomandarea „importantă” rămasă se află în continuare în faza de punere în aplicare;

                  21.

                  atrage atenția asupra recomandărilor sale formulate în rapoartele precedente referitoare la descărcarea de gestiune, prezentate în anexa la prezenta rezoluție;

                  22.

                  face trimitere, pentru alte observații cu caracter orizontal care însoțesc decizia privind descărcarea de gestiune, la Rezoluția sa din 10 mai 2012 (7) referitoare la performanțele, gestiunea financiară și controlul agențiilor.

         (1)  JO C 366, 15.12.2011, p. 9.

         (2)  JO L 248, 16.9.2002, p. 1.

         (3)  JO L 53, 22.2.2007, p. 1.

         (4)  JO L 357, 31.12.2002, p. 72.

         (5)  JO L 250, 27.9.2011, p. 220.

         (6)  JO L 64, 12.3.2010, p. 1037.

         (7)  Texte adoptate, P7_TA(2012) 164 (a se vedea pagina 388 din prezentul Jurnal Oficial).

      ANEXĂ

         RECOMANDĂRILE FORMULATE DE PARLAMENTUL EUROPEAN ÎN ANII TRECUȚI

                  Agenția pentru Drepturi Fundamentale

                  2006

                  2007

                  2008

                  2009

                  Performanță

                  n.a.

                              —

                              Agenția ar trebui să depună eforturi pentru a realiza sinergii cu alte instituții active în domeniul drepturilor omului

                              —

                              În evaluările realizărilor ar trebui să se introducă obiective SMART și indicatori RACER

                  n.a.

                  Gestiunea bugetară și financiară: procedurile de achiziții

                              —

                              Agenția nu a respectat normele de prezentare a bugetului

                              —

                              Probleme în cadrul gestiunii bugetare

                              —

                              Principiul bunei gestiuni financiare a fost periclitat de metoda de evaluare financiară publicată; aceasta a dus la scăderea importanței relative a criteriului preț (în așteptarea unei noi metode de evaluare)

                              —

                              Au fost angajate aproape toate creditele (13 900 000 din 14 200 000 EUR)

                              —

                              Principiul bunei gestiuni financiare a fost periclitat de metoda de evaluare financiară publicată; aceasta a dus la scăderea importanței relative a criteriului preț

                              —

                              Îndeamnă Agenția să își îmbunătățească planificarea în materie de buget și recrutări pentru a aborda problema lipsei unei coerențe între previziunile sale bugetare și cele privind personalul

                              —

                              Invită Agenția să facă progrese în asigurarea unei evaluări realiste a ofertelor

                  Resurse umane

                  n.a.

                  n.a.

                  n.a.

                  n.a.

                  Auditul intern

                  n.a.

                  n.a.

                              —

                              Agenția a urmat toate recomandările făcute de serviciul de audit intern

                              —

                              Din 9 recomandări ale IAS, 4 urmează să fie implementate de Agenție


title: 2013/626/UE: Decizia Parlamentului European din 17 aprilie 2013 privind descărcarea de gestiune pentru execuția bugetului întreprinderii comune SESAR aferent exercițiului financiar 2011#Rezoluția Parlamentului European din 17 aprilie 2013 conținând observațiile care fac parte integrantă din decizia privind descărcarea de gestiune pentru execuția bugetului întreprinderii comune SESAR aferent exercițiului financiar 2011

text:
               16.11.2013

               RO

               Jurnalul Oficial al Uniunii Europene

               L 308/369

         DECIZIA PARLAMENTULUI EUROPEAN
   din 17 aprilie 2013
   privind descărcarea de gestiune pentru execuția bugetului întreprinderii comune SESAR aferent exercițiului financiar 2011
   (2013/626/UE)
   PARLAMENTUL EUROPEAN,

               —

               având în vedere conturile anuale finale ale întreprinderii comune SESAR pentru exercițiul financiar 2011,

               —

               având în vedere Raportul Curții de Conturi privind conturile anuale ale întreprinderii comune SESAR pentru exercițiul financiar 2011, însoțit de răspunsurile întreprinderii comune (1),

               —

               având în vedere Recomandarea Consiliului din 12 februarie 2013 (05755/2013 – C7-0040/2013),

               —

               având în vedere articolul 319 din Tratatul privind funcționarea Uniunii Europene,

               —

               având în vedere Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităților Europene (2), în special articolul 185,

               —

               având în vedere Regulamentul (UE, Euratom) nr. 966/2012 al Parlamentului European și al Consiliului din 25 octombrie 2012 privind normele financiare aplicabile bugetului general al Uniunii și de abrogare a Regulamentului (CE, Euratom) nr. 1605/2002 al Consiliului (3), în special articolul 208,

               —

               având în vedere Regulamentul (CE) nr. 219/2007 al Consiliului din 27 februarie 2007 privind înființarea unei întreprinderi comune pentru realizarea sistemului european de nouă generație pentru gestionarea traficului aerian (SESAR) (4), în special articolul 4b,

               —

               având în vedere Regulamentul (CE, Euratom) nr. 2343/2002 al Comisiei din 19 noiembrie 2002 privind Regulamentul financiar cadru pentru organismele menționate la articolul 185 din Regulamentul (CE, Euratom) nr. 1605/2002 al Consiliului privind Regulamentul financiar aplicabil bugetului general al Comunităților Europene (5), în special articolul 94,

               —

               având în vedere articolul 77 din Regulamentul său de procedură și anexa VI la acesta,

               —

               având în vedere raportul Comisiei pentru control bugetar și avizul Comisiei pentru transport și turism (A7-0101/2013),

               1.

               acordă directorului executiv al întreprinderii comune SESAR descărcarea de gestiune pentru execuția bugetului întreprinderii comune aferent exercițiului financiar 2011;

               2.

               își prezintă observațiile în cadrul rezoluției de mai jos;

               3.

               încredințează Președintelui sarcina de a transmite prezenta decizie împreună cu rezoluția Parlamentului, ca parte integrantă a acesteia, directorului executiv al întreprinderii comune SESAR, Consiliului, Comisiei și Curții de Conturi și de a asigura publicarea acestora în Jurnalul Oficial al Uniunii Europene (seria L).

            Președintele

         Martin SCHULZ

            Secretarul general

         Klaus WELLE

      (1)  JO C 6, 10.1.2013, p. 46.

      (2)  JO L 248, 16.9.2002, p. 1.

      (3)  JO L 298, 26.10.2012, p. 1.

      (4)  JO L 64, 2.3.2007, p. 1.

      (5)  JO L 357, 31.12.2002, p. 72.

      REZOLUȚIA PARLAMENTULUI EUROPEAN
      din 17 aprilie 2013
      conținând observațiile care fac parte integrantă din decizia privind descărcarea de gestiune pentru execuția bugetului întreprinderii comune SESAR aferent exercițiului financiar 2011
      PARLAMENTUL EUROPEAN,

                  —

                  având în vedere conturile anuale finale ale întreprinderii comune SESAR pentru exercițiul financiar 2011,

                  —

                  având în vedere Raportul Curții de Conturi privind conturile anuale ale întreprinderii comune SESAR pentru exercițiul financiar 2011, însoțit de răspunsurile întreprinderii comune (1),

                  —

                  având în vedere Recomandarea Consiliului din 12 februarie 2013 (05755/2013 – C7-0040/2013),

                  —

                  având în vedere articolul 319 din Tratatul privind funcționarea Uniunii Europene,

                  —

                  având în vedere Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităților Europene (2), în special articolul 185,

                  —

                  având în vedere Regulamentul (UE, Euratom) nr. 966/2012 al Parlamentului European și al Consiliului din 25 octombrie 2012 privind normele financiare aplicabile bugetului general al Uniunii și de abrogare a Regulamentului (CE, Euratom) nr. 1605/2002 al Consiliului (3), în special articolul 208,

                  —

                  având în vedere Regulamentul (CE) nr. 219/2007 al Consiliului din 27 februarie 2007 privind înființarea unei întreprinderi comune pentru realizarea sistemului european de nouă generație pentru gestionarea traficului aerian (SESAR) (4), în special articolul 4b,

                  —

                  având în vedere Regulamentul (CE, Euratom) nr. 2343/2002 al Comisiei din 19 noiembrie 2002 privind Regulamentul financiar cadru pentru organismele menționate la articolul 185 din Regulamentul (CE, Euratom) nr. 1605/2002 al Consiliului privind Regulamentul financiar aplicabil bugetului general al Comunităților Europene (5), în special articolul 94,

                  —

                  având în vedere articolul 77 din Regulamentul său de procedură și anexa VI la acesta,

                  —

                  având în vedere raportul Comisiei pentru control bugetar și avizul Comisiei pentru transport și turism (A7-0101/2013),

                  A.

                  întrucât întreprinderea comună SESAR („întreprinderea comună”) a fost înființată în februarie 2007 pentru a derula Programul de cercetare privind managementul traficului aerian în contextul cerului unic european (SESAR), care vizează modernizarea managementului traficului aerian în Europa;

                  B.

                  întrucât întreprinderea comună a început să funcționeze autonom în august 2007;

                  C.

                  întrucât întreprinderea comună va deține proprietatea asupra tuturor imobilizărilor corporale și necorporale create de ea sau care îi sunt transferate pentru faza de dezvoltare a proiectului SESAR, în conformitate cu o serie de acorduri specifice încheiate cu membrii săi;

                  D.

                  întrucât Curtea de Conturi a declarat că a obținut asigurări rezonabile cu privire la fiabilitatea conturilor anuale ale întreprinderii comune exercițiului financiar 2011 și cu privire la legalitatea și regularitatea operațiunilor subiacente;

                  E.

                  întrucât în aprilie 2010 Curtea de Conturi a emis Avizul nr. 2/2010 referitor la normele financiare ale Întreprinderii comune SESAR;

                  F.

                  întrucât bugetul pentru faza de dezvoltare a proiectului SESAR 2008-2013 este de 2 100 000 000 EUR,

         Gestiunea bugetară și financiară

                  1.

                  ia act de faptul că bugetul final al întreprinderii comune pentru exercițiul financiar 2011 a cuprins credite de angajament în valoare de 148 000 000 EUR și credite de plată în valoare de 91 700 000 EUR; observă, de asemenea, că ratele de utilizare a creditelor de angajament și a celor de plată au fost de 99,4 % și, respectiv, de 82,4 %;

                  2.

                  constată că, la sfârșitul exercițiului 2011, întreprinderea comună a înregistrat un rezultat bugetar pozitiv de 15 600 000 EUR, cu venituri de 91 200 000 EUR și plăți de 75 600 000 EUR; remarcă faptul că această situație a fost determinată de:

                              —

                              contribuțiile membrilor întreprinderii comune: 34 000 000 EUR,

                              —

                              rezultatul exercițiului anterior și alte surse de venit: 57 200 000 EUR,

                              —

                              plățile întreprinderii comune: 75 600 000 EUR,

                              —

                              rezultatul bugetar pozitiv: 15 600 000 EUR;

                  3.

                  subliniază că depozitele bancare de la sfârșitul exercițiului, în valoare totală de 15 300 000 EUR, reprezintă o încălcare a principiului bugetar al echilibrului; constată că s-au înregistrat progrese în ceea ce privește depozitele bancare, care se ridicau la 57 200 000 EUR la sfârșitul lui 2010 și la 86 800 000 EUR la sfârșitul lui 2009; invită întreprinderea comună să ia în continuare măsuri concrete pentru a atinge echilibrul bugetar;

                  4.

                  solicită întreprinderii comune să continue eforturile de asigurare a unei bune gestionări financiare și să respecte în continuare principiile bugetare; constată, de asemenea, că întreprinderea comună a ocupat 34 dintre cele 39 de posturi autorizate în schema de personal la 31 decembrie 2011;

         Sistemele de control intern

                  5.

                  salută faptul că, în 2011, în urma examinării de către un auditor extern independent a proceselor de lucru derulate în cadrul întreprinderii comune, s-a constatat că sistemele de control intern funcționau în mod eficace; ia act de faptul că, în aprilie 2012, procesele de lucru subiacente au fost validate în mod oficial de către contabil, în conformitate cu normele financiare ale întreprinderii comune, deși nu înainte ca Curtea de Conturi să prezinte observații în mod repetat;

         Funcția de audit intern

                  6.

                  salută faptul că, în noiembrie 2011, Consiliul de administrație al întreprinderii comune a adoptat un plan de audit strategic coordonat al Serviciului de Audit Intern pentru întreprinderea comună pentru perioada 2012-2014 în urma clarificării rolurilor operaționale ce revin Serviciului de Audit Intern al Comisiei și funcției de audit intern din cadrul întreprinderii comune; așteaptă să fie informat cu privire la rezultatele punerii în aplicare a respectivului plan de audit strategic și atrage atenția asupra faptului că întreprinderea comună a fost înființată în februarie 2007;

         Plata cu întârziere a contribuțiilor membrilor

                  7.

                  deplânge faptul că nu s-a respectat termenul pentru plata contribuțiilor în numerar ale membrilor către întreprinderea comună; constată că, la sfârșitul lunii august 2011, existau în continuare 17 ordine de recuperare în curs, al căror cuantum total se ridica la 3 700 000 EUR, și că unul dintre membri nu efectuase nicio plată în contul contribuției anuale până la sfârșitul exercițiului 2011; ia act de răspunsul întreprinderii comune, potrivit căruia contribuțiile întârziate neplătite încă la sfârșitul exercițiului au fost încasate în februarie 2012; îndeamnă totuși întreprinderea comună să asigure respectarea termenelor contractuale pentru plata contribuțiilor în numerar ale membrilor săi, care reprezintă 10 % din contribuțiile lor globale la proiect;

         Obiectivele programului SESAR

                  8.

                  ia act de faptul că întreprinderea comună era responsabilă la sfârșitul exercițiului 2011 pentru un număr total de 310 proiecte de cercetare și dezvoltare, precum și de gestionare, dintre care 282 sunt în faza de execuție; subliniază că „faza de dezvoltare” gestionată de întreprinderea comună ar trebui să ia sfârșit în 2016; invită întreprinderea comună să utilizeze toate resursele financiare puse la dispoziția sa pentru a finaliza dezvoltarea tehnologiei necesare pentru desfășurarea la timp a programului SESAR;

                  9.

                  ia act de contribuția esențială a întreprinderii comune la dezvoltarea unui sistem modernizat de gestionare a traficului aerian în Europa; invită statele membre să își respecte angajamentul de a realiza obiectivul referitor la Cerul unic european, a cărui îndeplinire este intrinsec legată de cea a programului SESAR;

                  10.

                  invită întreprinderea comună să informeze în continuare autoritatea care acordă descărcarea de gestiune cu privire la stadiul realizării proiectelor din cadrul programului SESAR și să prezinte rezultatele obținute;

                  11.

                  remarcă faptul că întreprinderea comună este organizată sub forma unui parteneriat public-privat și că interesele publice și private se întrepătrund; reamintește că membrii fondatori sunt Uniunea, reprezentată de Comisie, și Eurocontrol, reprezentat de Agenția sa, împreună cu 15 întreprinderi publice și private din sectorul navigației aeriene; observă că este absolut necesar, în aceste condiții, să se asigure faptul că potențialele conflicte de interese nu sunt neglijate, ci abordate în mod corespunzător;

         Alte chestiuni

                  12.

                  invită, din nou, Curtea de Conturi să prezinte Parlamentului, într-un termen rezonabil, un raport special privind problemele comune care apar din cauza naturii întreprinderilor comune și care ar trebui tratate de întreprinderile comune împreună cu partenerii lor pentru a asigura valoarea lor adăugată și eficiența realizării programelor demonstrative, de cercetare și de dezvoltare tehnologică ale Uniunii; constată, de asemenea, că raportul ar trebui să includă o evaluare a eficacității în ceea ce privește crearea și structura întreprinderilor comune.

         (1)  JO C 6, 10.1.2013, p. 46.

         (2)  JO L 248, 16.9.2002, p. 1.

         (3)  JO L 298, 26.10.2012, p. 1.

         (4)  JO L 64, 2.3.2007, p. 1.

         (5)  JO L 357, 31.12.2002, p. 72.


title: 2013/547/UE: Decizia Parlamentului European din 17 aprilie 2013 privind descărcarea de gestiune pentru execuția bugetului general al Uniunii Europene aferent exercițiului financiar 2011, secțiunea VI – Comitetul Economic și Social European#Rezoluția Parlamentului European din 17 aprilie 2013 conținând observațiile care fac parte integrantă din decizia privind descărcarea de gestiune pentru execuția bugetului general al Uniunii Europene aferent exercițiului financiar 2011, secțiunea VI – Comitetul Economic și Social European

text:
               16.11.2013

               RO

               Jurnalul Oficial al Uniunii Europene

               L 308/126

         DECIZIA PARLAMENTULUI EUROPEAN
   din 17 aprilie 2013
   privind descărcarea de gestiune pentru execuția bugetului general al Uniunii Europene aferent exercițiului financiar 2011, secțiunea VI – Comitetul Economic și Social European
   (2013/547/UE)
   PARLAMENTUL EUROPEAN,

               —

               având în vedere bugetul general al Uniunii Europene aferent exercițiului financiar 2011 (1),

               —

               având în vedere Conturile anuale consolidate ale Uniunii Europene pentru exercițiul financiar 2011 [COM(2012) 436 – C7-0229/2012] (2),

               —

               având în vedere Raportul anual al Curții de Conturi referitor la execuția bugetului privind exercițiul financiar 2011, însoțit de răspunsurile instituțiilor (3),

               —

               având în vedere Declarația de asigurare (4) privind fiabilitatea conturilor și legalitatea și regularitatea operațiunilor subiacente întocmită de Curtea de Conturi pentru exercițiul financiar 2011 în temeiul articolului 287 din Tratatul privind funcționarea Uniunii Europene,

               —

               având în vedere articolul 314 alineatul (10) și articolele 317, 318 și 319 din Tratatul privind funcționarea Uniunii Europene,

               —

               având în vedere Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităților Europene (5), în special articolele 50, 86, 145, 146 și 147,

               —

               având în vedere Regulamentul (UE, Euratom) nr. 966/2012 al Parlamentului European și al Consiliului din 25 octombrie 2012 privind normele financiare aplicabile bugetului general al Uniunii și de abrogare a Regulamentului (CE, Euratom) nr. 1605/2002 al Consiliului (6), în special articolele 164, 165 și 166,

               —

               având în vedere articolul 77 și anexa VI la Regulamentul său de procedură,

               —

               având în vedere raportul Comisiei pentru control bugetar (A7-0076/2013),

               1.

               acordă Secretarului General al Comitetului Economic și Social European descărcarea de gestiune pentru execuția bugetului Comitetului Economic și Social European aferent exercițiului financiar 2011;

               2.

               își prezintă observațiile în cadrul rezoluției de mai jos;

               3.

               încredințează Președintelui sarcina de a transmite prezenta decizie împreună cu rezoluția Parlamentului, ca parte integrantă a acesteia, Consiliului, Comisiei, Curții de Justiție a Uniunii Europene, Curții de Conturi, Ombudsmanului European și Autorității Europene pentru Protecția Datelor și de a asigura publicarea acestora în Jurnalul Oficial al Uniunii Europene (seria L).

            Președintele

         Martin SCHULZ

            Secretarul general

         Klaus WELLE

      (1)  JO L 68, 15.3.2011.

      (2)  JO C 348, 14.11.2012, p. 1.

      (3)  JO C 344, 12.11.2012, p. 1.

      (4)  JO C 348, 14.11.2012, p. 130.

      (5)  JO L 248, 16.9.2002, p. 1.

      (6)  JO L 298, 26.10.2012, p. 1.

      REZOLUȚIA PARLAMENTULUI EUROPEAN
      din 17 aprilie 2013
      conținând observațiile care fac parte integrantă din decizia privind descărcarea de gestiune pentru execuția bugetului general al Uniunii Europene aferent exercițiului financiar 2011, secțiunea VI – Comitetul Economic și Social European
      PARLAMENTUL EUROPEAN,

                  —

                  având în vedere bugetul general al Uniunii Europene aferent exercițiului financiar 2011 (1),

                  —

                  având în vedere Conturile anuale consolidate ale Uniunii Europene pentru exercițiul financiar 2011 [COM(2012) 436 – C7-0229/2012] (2),

                  —

                  având în vedere Raportul anual al Curții de Conturi referitor la execuția bugetului privind exercițiul financiar 2011, însoțit de răspunsurile instituțiilor (3),

                  —

                  având în vedere Declarația de asigurare (4) privind fiabilitatea conturilor și legalitatea și regularitatea operațiunilor subiacente întocmită de Curtea de Conturi pentru exercițiul financiar 2011 în temeiul articolului 287 din Tratatul privind funcționarea Uniunii Europene,

                  —

                  având în vedere articolul 314 alineatul (10) și articolele 317, 318 și 319 din Tratatul privind funcționarea Uniunii Europene,

                  —

                  având în vedere Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităților Europene (5), în special articolele 50, 86, 145, 146 și 147,

                  —

                  având în vedere Regulamentul (UE, Euratom) nr. 966/2012 al Parlamentului European și al Consiliului din 25 octombrie 2012 privind normele financiare aplicabile bugetului general al Uniunii și de abrogare a Regulamentului (CE, Euratom) nr. 1605/2002 al Consiliului (6), în special articolele 164, 165 și 166,

                  —

                  având în vedere articolul 77 și anexa VI la Regulamentul său de procedură,

                  —

                  având în vedere raportul Comisiei pentru control bugetar (A7-0076/2013),

                  1.

                  salută faptul că, pe baza activităților sale de audit, Curtea de Conturi estimează că, per ansamblu, plățile pentru cheltuielile administrative și pentru alte cheltuieli ale instituțiilor și ale organelor, aferente exercițiului încheiat la 31 decembrie 2011, nu au fost afectate de un nivel semnificativ de eroare;

                  2.

                  subliniază faptul că, în Raportul anual pe 2011, Curtea de Conturi a inclus observații referitoare la încheierea contractelor cu agenții temporari și contractuali, identificând o serie de incoerențe în orientările aplicabile încadrării în grad și recrutării personalului; solicită Comitetului Economic și Social European (CESE) să garanteze că incoerențele respective nu vor mai apărea;

                  3.

                  ia act de răspunsurile oferite la observațiile Curții de Conturi și de informațiile oferite cu privire la actualizarea orientărilor aplicabile încadrării în grad și recrutării personalului;

                  4.

                  constată că, în 2011, CESE a dispus de credite de angajament în valoare de 128 600 000 EUR (123 173 749 EUR în 2010), cu o rată de execuție de 95,4 %, mai scăzută decât rata de execuție de 98 % din 2010; ia act de faptul că aceasta se datorează în principal deciziei Consiliului de a nu adopta propunerea Comisiei de ajustare a salariilor pe 2011; subliniază că bugetul CESE este pur administrativ, o mare parte fiind cheltuită pentru persoanele care lucrează în instituție, suma rămasă fiind utilizată pentru clădiri, mobilier, echipamente și cheltuieli de funcționare diverse;

                  5.

                  sprijină eforturile CESE de a-și limita bugetul pentru 2013, menținându-l la nivelul din 2012 și asigurând astfel o majorare forfetară;

                  6.

                  ia act de observațiile formulate ca urmare a Rezoluției Parlamentului referitoare la descărcarea de gestiune pentru exercițiul financiar 2010 anexate la Raportul anual de activitate al CESE; solicită să fie informat cu privire la măsurile luate de CESE pentru a realiza o analiză detaliată a cheltuielilor și cu privire la rezultatele acestui demers;

                  7.

                  În rezoluțiile sale din mai 2011 și din mai 2012 de acordare a descărcării de gestiune pentru execuția bugetului CESE, Parlamentul a cerut Ombudsmanului European să îl informeze cu privire la cazurile de administrare defectuoasă care au avut loc la CESE; își exprimă preocuparea cu privire la Decizia Ombudsmanului European din 6 noiembrie 2012 – plângerea nr. 2744/2009(MF)JF – referitoare la „un caz foarte grav de administrare defectuoasă” și își declară intenția de a trimite spre analiză respectiva decizie Președintelui Parlamentului European pentru ca acesta să stabilească dacă decizia ar trebui prezentată comisiei parlamentare competente; ia act de angajamentul și de măsurile luate de CESE pentru a preveni apariția unor situații similare în viitor;

                  8.

                  felicită CESE pentru reformarea normelor privind rambursarea cheltuielilor membrilor săi, inclusiv rambursarea biletelor de transport exclusiv pe baza costului real și se așteaptă ca aceasta să fie aprobată fără întârziere de Consiliu; reamintește că sistemul ar trebui să fie complet operațional până la începutul următorului mandat al CESE;

                  9.

                  constată cu satisfacție că decizia de a publica declarațiile de interese financiare ale membrilor CESE a fost pusă în aplicare în 2012;

                  10.

                  salută consolidarea cooperării dintre membrii CESE și Comisia pentru control bugetar a Parlamentului, mai ales în ceea ce privește procedura de descărcare de gestiune;

                  11.

                  ia act cu satisfacție de estimarea că acordul de cooperare CESE-COR va face posibile economii/sinergii de aproximativ 40 de milioane de euro; consideră că ar fi util să existe o evaluare mai recentă a beneficiilor aduse de acest acord, deoarece datele de mai sus sunt din 2005 și nu iau în considerare situația din UE 27;

                  12.

                  felicită Comitetul Economic și Social European și Comitetul Regiunilor pentru primirea certificării EMAS și ISO-14001;

                  13.

                  atrage atenția asupra obligației de a publica date privind consumul de energie și proporția energiilor regenerabile; solicită să fie informat în rapoartele anuale de activitate despre energia utilizată provenind din surse regenerabile;

                  14.

                  este mulțumit de realizările din domeniul traducerii ca urmare a acordului de cooperare reînnoit dintre CESE și Comitetul Regiunilor; observă totuși că în 2011 cererea de traduceri efectuate de traducători externi a crescut față de exercițiile precedente; încurajează CESE să depună mai multe eforturi pentru a planifica mai bine cererile de traduceri;

                  15.

                  sprijină concluziile evaluării la jumătatea perioadei a acordului de cooperare administrativă dintre CESE și Comitetul Regiunilor; consideră că resursele umane din cadrul serviciilor comune și al serviciilor de traducere ar trebui raționalizate;

                  16.

                  propune să se adopte măsuri prin care să se consolideze cooperarea în materie de gestionare a serviciilor comune;

                  17.

                  solicită CESE să prezinte, în raportul său anual, informații referitoare la economiile bugetare specifice rezultate din punerea în aplicare a unui acord comun privind activitățile administrative;

                  18.

                  dorește să fie informat cu privire la impactul bugetar al utilizării spațiului rezervat pentru videoconferințele CESE cu Comitetul Regiunilor, după începerea acestor videoconferințe;

                  19.

                  ia act de măsurile luate de CESE pentru a realiza o autoevaluare a activității sale cu ajutorul Institutului European de Administrație Publică;

                  20.

                  consideră pozitivă reducerea ratei serviciilor de interpretare solicitate, dar neutilizate, de la 12,3 % în 2010 la 8,9 % în 2011; salută demersul CESE de a furniza aceste informații foarte utile; observă totuși că rata serviciilor neutilizate rămâne în continuare ridicată și invită CESE să depună eforturi pentru a o reduce; solicită CESE să monitorizeze schimbările efectuate și să furnizeze informații detaliate legate de modul în care este abordată această problemă;

                  21.

                  recomandă introducerea unui sistem comun de achiziții pentru serviciile de traducere, care ar permite folosirea în comun a acestor servicii între instituții și care ar garanta utilizarea lor integrală;

                  22.

                  solicită CESE să includă informații detaliate privind cheltuielile cu comunicațiile și concluziile aferente;

                  23.

                  ia act de rata de execuție foarte ridicată a bugetului de comunicare, care în 2011 a fost de 1 712 535 EUR; salută scăderea acestei cifre la 1 597 200 EUR în perioada 2012 și 2013 și felicită CESE pentru toate inițiativele și evenimentele create pentru a-și promova activitatea și pentru a stabili legături între societatea civilă și instituțiile Uniunii; este de părere că CESE, asemenea tuturor celorlalte instituții, poate comunica eficient cu mai puține mijloace;

                  24.

                  regretă faptul că, în 2011, a existat o legătură neadecvată între site-ul oficial de internet al CESE și blogul personal al Secretarului General, legătură care a încetat numai în urma unui incident în care s-au subliniat comentarii ale acestuia; reamintește importanța de a separa informațiile instituționale de opiniile personale ale funcționarilor;

                  25.

                  dorește să regăsească în raportul anual informații privind modul în care angajații CESE pot beneficia de serviciile pentru copii preșcolari; ia act de rezilierea neașteptată a acordului cu Consiliul prin care personalul CESE putea folosi facilitățile de îngrijire a copiilor ale Consiliului și invită CESE să caute posibile soluții;

                  26.

                  dorește să regăsească în raportul anual al CESE informații mai detaliate privind asigurarea spațiului pentru reuniunile organizate de organizații externe ale societății civile care lucrează în parteneriat cu CESE; dorește să primească mai multe informații privind beneficiile și costurile pentru respectivele organizații și modul în care acestea sunt selectate; salută criteriile clare stabilite pentru alegerea organizației și a evenimentului, care trebuie să aibă legătură cu Uniunea, să nu aibă scop comercial, să nu urmărească un obiectiv politic și să scoată în evidență rolul CESE;

                  27.

                  susține recomandările Serviciului de Audit Intern cuprinse în apendicele B la Raportul anual de activitate al CESE;

                  28.

                  ia act de proiectele dezvoltate pentru a moderniza gestionarea documentelor și a infrastructurilor pentru tehnologia informației (IT); consideră că reforma gestionării documentelor decurge corespunzător și va contribui la îmbunătățirea performanțelor CESE; speră că reforma IT va avea aceleași rezultate; solicită ca aceste proiecte să fie urmărite în continuare în raportul anual de activitate pe 2012.

         (1)  JO L 68, 15.3.2011.

         (2)  JO C 348, 14.11.2012, p. 1.

         (3)  JO C 344, 12.11.2012, p. 1.

         (4)  JO C 348, 14.11.2012, p. 130.

         (5)  JO L 248, 16.9.2002, p. 1.

         (6)  JO L 298, 26.10.2012, p. 1.


Anunţ juridic important

|

52007BP0121(01)

1. Decizia Parlamentului European din 24 aprilie 2007 privind descărcarea de gestiune pentru execuţia bugetului Eurojust aferent exerciţiului financiar 2005 (C6-0395/2006 - 2006/2162(DEC))

Jurnalul Oficial 074 E , 20/03/2008 p. 0233 - 0233

		1.Decizia Parlamentului European din 24 aprilie 2007 privind descărcarea de gestiune pentru execuţia bugetului Eurojust aferent exerciţiului financiar 2005 (C6-0395/2006 — 2006/2162(DEC))Parlamentul European,- având în vedere conturile anuale finale ale Eurojust pentru exerciţiul financiar 2005 [1],- având în vedere raportul Curţii de Conturi privind conturile anuale finale ale Eurojust pentru exerciţiul financiar 2005, precum şi răspunsurile Eurojust [2],- având în vedere Recomandarea Consiliului din 27 februarie 2007 (5711/2007 — C6-0080/2007),- având în vedere Tratatul CE, în special articolul 276, şi Tratatul UE, în special articolul 41,- având în vedere Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităţilor Europene [3], în special articolul 185,- având în vedere Decizia 2002/187/JAI a Consiliului din 28 februarie 2002 de instituire a Eurojust în scopul consolidării luptei împotriva formelor grave de criminalitate [4], în special articolul 36,- având în vedere Regulamentul (CE, Euratom) nr. 2343/2002 al Comisiei din 19 noiembrie 2002 privind Regulamentul financiar cadru pentru organismele menţionate la articolul 185 din Regulamentul (CE, Euratom) nr. 1605/2002 al Consiliului [5], în special articolul 94,- având în vedere articolul 71 şi anexa V la Regulamentul său de procedură,- având în vedere raportul Comisiei pentru control bugetar şi avizul Comisiei pentru libertăţi civile, justiţie şi afaceri interne (A6-0120/2007),1. acordă directorului administrativ al Eurojust descărcarea de gestiune pentru execuţia bugetului Agenţiei aferent exerciţiului financiar 2005;2. îşi prezintă observaţiile în cadrul rezoluţiei de mai jos;3. încredinţează Preşedintelui sarcina de a transmite prezenta decizie împreună cu rezoluţia, ca parte integrantă a acesteia, directorului administrativ al Eurojust, Consiliului, Comisiei şi Curţii de Conturi şi de a asigura publicarea acestora în Jurnalul Oficial al Uniunii Europene (seria L).[1] JO C 266, 31.10.2006, p. 34.[2] JO C 312, 19.12.2006, p. 67.[3] JO L 248, 16.09.2002, p. 1. Regulament astfel cum a fost modificat prin Regulamentul (CE, Euratom) nr. 1995/2006 (JO L 390, 30.12.2006, p. 1).[4] JO L 63, 6.3.2002, p. 1. Decizie astfel cum a fost modificată de Decizia 2003/659/JAI (JO L 245, 29.9.2003, p. 44).[5] JO L 357, 31.12.2002, p. 72.--------------------------------------------------


title: Decizia (PESC) 2015/1823 a Comitetului politic și de securitate din 6 octombrie 2015 privind numirea comandantului forței UE pentru operația militară a Uniunii Europene în vederea unei contribuții la descurajarea, prevenirea și reprimarea actelor de piraterie și de jaf armat din largul coastelor Somaliei (Atalanta) și de abrogare a Deciziilor (PESC) 2015/607 și (PESC) 2015/1750 (ATALANTA/6/2015)

text:
               10.10.2015

               RO

               Jurnalul Oficial al Uniunii Europene

               L 265/10

         DECIZIA (PESC) 2015/1823 A COMITETULUI POLITIC ȘI DE SECURITATE
   din 6 octombrie 2015
   privind numirea comandantului forței UE pentru operația militară a Uniunii Europene în vederea unei contribuții la descurajarea, prevenirea și reprimarea actelor de piraterie și de jaf armat din largul coastelor Somaliei (Atalanta) și de abrogare a Deciziilor (PESC) 2015/607 și (PESC) 2015/1750 (ATALANTA/6/2015)
   COMITETUL POLITIC ȘI DE SECURITATE,
   având în vedere Tratatul privind Uniunea Europeană, în special articolul 38,
   având în vedere Acțiunea comună 2008/851/PESC a Consiliului din 10 noiembrie 2008 privind operația militară a Uniunii Europene în vederea unei contribuții la descurajarea, prevenirea și reprimarea actelor de piraterie și de jaf armat din largul coastelor Somaliei (1), în special articolul 6,
   întrucât:

               (1)

               În temeiul articolului 6 alineatul (1) din Acțiunea comună 2008/851/PESC, Consiliul a autorizat Comitetul politic și de securitate (COPS) să adopte deciziile relevante privind numirea comandantului forței UE pentru operația militară a Uniunii Europene în vederea unei contribuții la descurajarea, prevenirea și reprimarea actelor de piraterie și de jaf armat din largul coastelor Somaliei (denumit în continuare „comandantul forței UE”).

               (2)

               La 15 aprilie 2015, COPS a adoptat Decizia (PESC) 2015/607 (2) de numire a căpitanului (de marină) Alfonso GÓMEZ FERNÁNDEZ DE CÓRDOBA în calitate de comandant al forței UE.

               (3)

               Comandantul operației UE a recomandat numirea contraamiralului Stefano BARBIERI în calitate de nou comandant al forței UE, ca succesor al căpitanului (de marină) Alfonso GÓMEZ FERNÁNDEZ DE CÓRDOBA.

               (4)

               Comitetul militar al UE sprijină recomandarea menționată.

               (5)

               La 29 septembrie 2015, COPS a adoptat Decizia (PESC) 2015/1750 (3) de numire a contraamiralului Stefano BARBIERI în calitate de comandant al forței UE începând cu 6 octombrie 2015.

               (6)

               Data numirii ar trebui modificată.

               (7)

               Prin urmare, Deciziile (PESC) 2015/607 și (PESC) 2015/1750 ar trebui abrogate.

               (8)

               În conformitate cu articolul 5 din Protocolul nr. 22 privind poziția Danemarcei, anexat la Tratatul privind Uniunea Europeană și la Tratatul privind funcționarea Uniunii Europene, Danemarca nu participă la elaborarea și la punerea în aplicare a deciziilor și a acțiunilor Uniunii care au implicații în domeniul apărării,

         ADOPTĂ PREZENTA DECIZIE:
   Articolul 1
   Contraamiralul Stefano BARBIERI este numit comandant al forței UE pentru operația militară a Uniunii Europene în vederea unei contribuții la descurajarea, prevenirea și reprimarea actelor de piraterie și de jaf armat din largul coastelor Somaliei (Atalanta) începând cu 8 octombrie 2015.
   Articolul 2
   Deciziile (PESC) 2015/607 și (PESC) 2015/1750 se abrogă.
   Articolul 3
   Prezenta decizie intră în vigoare la data adoptării.

      Adoptată la Bruxelles, 6 octombrie 2015.

            Pentru Comitetul politic și de securitate

            Președintele

         W. STEVENS

      (1)  JO L 301, 12.11.2008, p. 33.

      (2)  Decizia (PESC) 2015/607 a Comitetului politic și de securitate din 15 aprilie 2015 privind numirea comandantului forței UE pentru operația militară a Uniunii Europene în vederea unei contribuții la descurajarea, prevenirea și reprimarea actelor de piraterie și de jaf armat din largul coastelor Somaliei (Atalanta) și de abrogare a Deciziei (PESC) 2015/102 (Atalanta/3/2015) (JO L 100, 17.4.2015, p. 79).

      (3)  Decizia (PESC) 2015/1750 a Comitetului politic și de securitate din 29 septembrie 2015 privind numirea comandantului forței UE pentru operația militară a Uniunii Europene în vederea unei contribuții la descurajarea, prevenirea și reprimarea actelor de piraterie și de jaf armat din largul coastelor Somaliei (Atalanta) și de abrogare a Deciziei (PESC) 2015/607 (ATALANTA/5/2015) (JO L 256, 1.10.2015, p. 13).


title: 2014/559/UE: Decizia Parlamentului European din 3 aprilie 2014 privind descărcarea de gestiune pentru execuția bugetului celui de al optulea, al nouălea și al zecelea Fond european de dezvoltare aferent exercițiului financiar 2012

text:
               5.9.2014

               RO

               Jurnalul Oficial al Uniunii Europene

               L 266/145

         DECIZIA PARLAMENTULUI EUROPEAN
   din 3 aprilie 2014
   privind descărcarea de gestiune pentru execuția bugetului celui de al optulea, al nouălea și al zecelea Fond european de dezvoltare aferent exercițiului financiar 2012
   (2014/559/UE)
   PARLAMENTUL EUROPEAN,

               —

               având în vedere Raportul Comisiei privind acțiunile întreprinse în urma descărcării de gestiune pentru exercițiul financiar 2011 [COM(2013) 668] și documentele de lucru ale serviciilor Comisiei care însoțesc raportul în cauză [SWD(2013) 348 și SWD(2013) 349],

               —

               având în vedere situațiile financiare și conturile de venituri și cheltuieli pentru cel de al optulea, al nouălea și al zecelea Fond european de dezvoltare aferente exercițiului financiar 2012 [COM(2013) 541 – C7-0283/2013],

               —

               având în vedere Raportul anual al Comisiei din 29 aprilie 2013 privind gestiunea financiară a celui de al optulea, al nouălea și al zecelea Fond european de dezvoltare în 2012,

               —

               având în vedere Comunicarea Comisiei intitulată „Informații financiare cu privire la Fondul european de dezvoltare” [COM(2013) 346],

               —

               având în vedere raportul anual al Curții de Conturi referitor la activitățile finanțate de al optulea, al nouălea și al zecelea Fond european de dezvoltare privind exercițiul financiar 2012, însoțit de răspunsurile Comisiei (1), precum și rapoartele speciale ale Curții de Conturi,

               —

               având în vedere Declarația de asigurare (2) privind fiabilitatea conturilor și legalitatea și regularitatea operațiunilor subiacente întocmită de Curtea de Conturi pentru exercițiul financiar 2012 în temeiul articolului 287 din Tratatul privind funcționarea Uniunii Europene,

               —

               având în vedere Recomandările Consiliului din 18 februarie 2014 privind descărcarea de gestiune care urmează să fie acordată Comisiei referitor la executarea operațiunilor Fondurilor europene de dezvoltare pentru exercițiul financiar 2012 (05748/2014 – C7-0050/2014, 05750/2014 – C7-0051/2014, 05753/2014 – C7-0052/2014),

               —

               având în vedere Acordul de parteneriat dintre membrii grupului statelor din Africa, zona Caraibilor și Pacific, pe de o parte, și Comunitatea Europeană și statele membre ale acesteia, pe de altă parte, semnat la Cotonou la 23 iunie 2000 (3) și revizuit la Ouagadougou, Burkina Faso, la 22 iunie 2010 (4),

               —

               având în vedere Decizia 2001/822/CE a Consiliului din 27 noiembrie 2001 privind asocierea țărilor și teritoriilor de peste mări la Comunitatea Europeană („Decizia de asociere peste mări”) (5),

               —

               având în vedere articolul 33 din Acordul intern din 20 decembrie 1995 dintre reprezentanții guvernelor statelor membre, reuniți în Consiliu, privind finanțarea și administrarea ajutoarelor comunitare în temeiul celui de al doilea Protocol financiar la cea de a patra Convenție ACP-CE (6),

               —

               având în vedere articolul 32 din Acordul intern din 18 septembrie 2000 dintre reprezentanții guvernelor statelor membre reuniți în cadrul Consiliului privind finanțarea și gestionarea ajutoarelor comunitare în cadrul Protocolului financiar la Acordul de parteneriat dintre statele din Africa, zona Caraibilor și Pacific și Comunitatea Europeană și statele sale membre, semnat la Cotonou (Benin) la 23 iunie 2000, și privind alocarea de asistență financiară pentru țările și teritoriile de peste mări cărora li se aplică partea a patra din Tratatul CE (7),

               —

               având în vedere articolul 319 din Tratatul privind funcționarea Uniunii Europene,

               —

               având în vedere articolul 74 din Regulamentul financiar din 16 iunie 1998 aplicabil cooperării în vederea finanțării dezvoltării în temeiul celei de a patra Convenții ACP-CE (8),

               —

               având în vedere articolul 119 din Regulamentul financiar din 27 martie 2003 aplicabil celui de al nouălea Fond european de dezvoltare (9),

               —

               având în vedere articolul 142 din Regulamentul (CE) nr. 215/2008 al Consiliului din 18 februarie 2008 privind regulamentul financiar aplicabil celui de al zecelea Fond European de Dezvoltare (10),

               —

               având în vedere propunerea Comisiei de regulament al Consiliului privind regulamentul financiar aplicabil celui de al 11-lea Fond european de dezvoltare [COM(2013) 660],

               —

               având în vedere Comunicările Comisiei din 13 octombrie 2011, intitulate „Creșterea impactului politicii UE în domeniul dezvoltării: o agendă a schimbării” și „Abordarea viitoare a sprijinului bugetar al UE destinat țărilor terțe”,

               —

               având în vedere articolul 76, articolul 77 a treia liniuță și anexa VI la Regulamentul său de procedură,

               —

               având în vedere raportul Comisiei pentru control bugetar și avizul Comisiei pentru dezvoltare (A7-0176/2014),

               1.

               acordă Comisiei descărcarea de gestiune pentru execuția bugetului celui de al optulea, al nouălea și al zecelea Fond european de dezvoltare aferent exercițiului financiar 2012;

               2.

               își prezintă observațiile în cadrul rezoluției de mai jos;

               3.

               încredințează Președintelui sarcina de a transmite prezenta decizie împreună cu rezoluția Parlamentului, ca parte integrantă a acesteia, Consiliului, Comisiei, Curții de Justiție a Uniunii Europene, Curții de Conturi și Băncii Europene de Investiții și de a asigura publicarea acestora în Jurnalul Oficial al Uniunii Europene (seria L).

            Președintele

         Martin SCHULZ

            Secretarul general

         Klaus WELLE

      (1)  JO C 331, 14.11.2013, p. 261.

      (2)  JO C 334, 15.11.2013, p. 122.

      (3)  JO L 317, 15.12.2000, p. 3.

      (4)  JO L 287, 4.11.2010, p. 3.

      (5)  JO L 314, 30.11.2001, p. 1 și JO L 324, 7.12.2001, p. 1.

      (6)  JO L 156, 29.5.1998, p. 108.

      (7)  JO L 317, 15.12.2000, p. 355.

      (8)  JO L 191, 7.7.1998, p. 53.

      (9)  JO L 83, 1.4.2003, p. 1.

      (10)  JO L 78, 19.3.2008, p. 1.


               12.2.2016

               RO

               Jurnalul Oficial al Uniunii Europene

               C 55/132

         P7_TA(2013)0196
   Cererea de ridicare a imunității lui Spyros Danellis (I)
   Decizia Parlamentului European din 21 mai 2013 privind cererea de ridicare a imunității lui Spyros Danellis (I) (2013/2014(IMM))
   (2016/C 055/24)

      Parlamentul European,

               —

               având în vedere cererea de ridicare a imunității lui Spyros Danellis, înaintată la 11 decembrie 2012 de procurorul șef adjunct din cadrul Curții Supreme a Republicii Elene (ref. 4634/2012), în legătură cu hotărârea Curții de Apel din Creta cu complet de trei judecători din 22 martie 2012 (ref. 584/2012) și anunțată în plen la 14 ianuarie 2013,

               —

               în urma audierii lui Spyros Danellis, în conformitate cu articolul 7 alineatul (3) din Regulamentul de procedură,

               —

               având în vedere articolul 9 din Protocolul privind privilegiile și imunitățile Uniunii Europene, articolul 6 alineatul (2) din Actul privind alegerea deputaților în Parlamentul European prin vot universal direct, din 20 septembrie 1976, precum și articolul 62 din Constituția Republicii Elene,

               —

               având în vedere hotărârile Curții de Justiție a Uniunii Europene din 12 mai 1964, 10 iulie 1986, 15 și 21 octombrie 2008, 19 martie 2010 și 6 septembrie 2011 (1),

               —

               având în vedere articolul 6 alineatul (2) și articolul 7 din Regulamentul său de procedură,

               —

               având în vedere raportul Comisiei pentru afaceri juridice (A7-0159/2013),

               A.

               întrucât procurorul șef adjunct din cadrul Curții Supreme a Republicii Elene a solicitat ridicarea imunității parlamentare a deputatului în Parlamentul European Spyros Danellis, în legătură cu o eventuală urmărire în justiție pentru o presupusă infracțiune;

               B.

               întrucât, în conformitate cu articolul 9 din Protocolul nr. 7 privind privilegiile și imunitățile Uniunii Europene, deputații beneficiază, pe teritoriul propriului lor stat, de imunitățile acordate membrilor parlamentului din statul respectiv;

               C.

               întrucât articolul 62 din Constituția Republicii Elene prevede că, pe durata mandatului parlamentar, membrii parlamentului nu pot fi urmăriți, arestați, trimiși în închisoare sau supuși unor alte pedepse privative de libertate fără aprobarea prealabilă a parlamentului;

               D.

               întrucât Spyros Danellis este învinuit de neîndeplinirea sarcinilor de serviciu, presupunându-se că acesta, în calitatea sa de primar în Hersonissos, Prefectura Iraklion, a omis să ia măsuri pentru închiderea unui stabiliment din municipiul său, în pofida existenței unei decizii a autorităților sanitare care impunea luarea unor astfel de măsuri;

               E.

               întrucât presupusele fapte nu reprezintă opinii sau voturi exprimate în exercitarea îndatoririlor sale de membru al Parlamentului European în sensul articolului 8 din Protocolul nr. 7 privind privilegiile și imunitățile Uniunii Europene;

               F.

               întrucât este evident că învinuirea nu are nicio legătură cu calitatea lui Spyros Danellis de membru în Parlamentul European, ci cu calitatea sa anterioară, de primar în Hersonissos;

               G.

               întrucât nu există nici un motiv de a suspecta existența unui fumus persecutionis și reținând, în special, că Spyros Danellis nu este singurul învinuit în cauză;

               1.

               hotărăște să ridice imunitatea lui Spyros Danellis;

               2.

               încredințează Președintelui sarcina de a transmite imediat prezenta decizie, precum și raportul comisiei competente procurorului din cadrul Curții Supreme a Republicii Elene și lui Spyros Danellis.

      (1)  Hotărârea din 12 mai 1964 în cauza 101/63 Wagner/Fohrmann și Krier (Rec. 1964, p. 387), hotărârea din 10 iulie 1986 în cauza 149/85 Wybot/Faure și alții (Rec. 1986, p. 2391), hotărârea din 15 octombrie 2008 în cauza T-345/05 Mote/Parlamentul (Rep. 2008, p. II-2849), hotărârea din 21 octombrie 2008 în cauzele conexate C-200/07 și C-201/07 Marra/De Gregorio și Clemente (Rep. 2008, p. I-7929), hotărârea din 19 martie 2010 în cauza T-42/06 Gollnisch/Parlamentul (Rep. 2010, p. II-1135), hotărârea din 6 septembrie 2011 în cauza C-163/10 Patriciello (Rep. 2011, p. I-7565).


title: Decizia (PESC) 2017/2432 a Comitetului politic și de securitate din 13 decembrie 2017 privind numirea comandantului forței UE pentru operația militară a Uniunii Europene în zona central-sudică a Mării Mediterane (EUNAVFOR MED operația SOPHIA) și de abrogare a Deciziei (PESC) 2017/1534 (EUNAVFOR MED/3/2017)

text:
               23.12.2017

               RO

               Jurnalul Oficial al Uniunii Europene

               L 344/20

         DECIZIA (PESC) 2017/2432 A COMITETULUI POLITIC ȘI DE SECURITATE
   din 13 decembrie 2017
   privind numirea comandantului forței UE pentru operația militară a Uniunii Europene în zona central-sudică a Mării Mediterane (EUNAVFOR MED operația SOPHIA) și de abrogare a Deciziei (PESC) 2017/1534 (EUNAVFOR MED/3/2017)
   COMITETUL POLITIC ȘI DE SECURITATE,
   având în vedere Tratatul privind Uniunea Europeană, în special articolul 38,
   având în vedere Decizia (PESC) 2015/778 a Consiliului din 18 mai 2015 privind o operație militară a Uniunii Europene în zona central-sudică a Mării Mediterane (EUNAVFOR MED operația SOPHIA) (1), în special articolul 6,
   întrucât:

               (1)

               În temeiul articolului 6 alineatul (1) din Decizia (PESC) 2015/778, Consiliul a autorizat Comitetul politic și de securitate (COPS) să adopte decizii privind numirea comandantului forței UE pentru EUNAVFOR MED operația SOPHIA (denumit în continuare „comandantul forței UE”).

               (2)

               La 31 august 2017, COPS a adoptat Decizia (PESC) 2017/1534 (2) de numire a contraamiralului de flotilă Javier MORENO SUSANNA în funcția de comandant al forței UE.

               (3)

               Comandantul operației UE a recomandat numirea contraamiralului de flotilă Alberto MAFFEIS pentru ca acesta să îi succeadă contraamiralului de flotilă Javier MORENO SUSANNA în calitatea de nou comandant al forței UE, începând cu 14 decembrie 2017.

               (4)

               La 6 decembrie 2017, Comitetul militar al UE a sprijinit recomandarea respectivă.

               (5)

               Ar trebui să fie adoptată o decizie privind numirea contraamiralului de flotilă Alberto MAFFEIS și, prin urmare, Decizia (PESC) 2017/1534 ar trebui abrogată.

               (6)

               În conformitate cu articolul 5 din Protocolul nr. 22 privind poziția Danemarcei, anexat la Tratatul privind Uniunea Europeană și la Tratatul privind funcționarea Uniunii Europene, Danemarca nu participă la elaborarea și la punerea în aplicare a deciziilor și acțiunilor Uniunii care au implicații în materie de apărare,

         ADOPTĂ PREZENTA DECIZIE:
   Articolul 1
   Contraamiralul de flotilă Alberto MAFFEIS este numit comandant al forței UE pentru operația militară a Uniunii Europene în zona central-sudică a Mării Mediterane (EUNAVFOR MED operația SOPHIA) începând cu 14 decembrie 2017.
   Articolul 2
   Decizia (PESC) 2017/1534 se abrogă.
   Articolul 3
   Prezenta decizie intră în vigoare la 14 decembrie 2017.

      Adoptată la Bruxelles, 13 decembrie 2017.

            Pentru Comitetul politic și de securitate

            Președintele

         W. STEVENS

      (1)  JO L 122, 19.5.2015, p. 31.

      (2)  Decizia (PESC) 2017/1534 a Comitetului politic și de securitate din 31 august 2017 privind numirea comandantului forței UE pentru operația militară a Uniunii Europene în zona central-sudică a Mării Mediterane (EUNAVFOR MED operația SOPHIA) și de abrogare a Deciziei (PESC) 2017/681 (EUNAVFOR MED/2/2017) (JO L 233, 9.9.2017, p. 4).